USMERNENIE PRE RODIČOV K LETNÉMU TÁBORU „KARPATY 2024“

	 Letný tábor „Karpaty 2024“, v rámci ktorého sa realizuje 27. Letná škola ukrajinistiky (LŠU) a 29. Letný tábor PLASTu, sa uskutočnia od soboty 27. 7. 2024 do nedele 4. 8. 2024 v Rekreačnom zariadení Zlatá Idka pri Košiciach. Projekt sa realizuje s čiastočnou finančnou podporou Fondu na podporu kultúry národnostných menšín KULT MINOR.
Podľa Vyhlášky Ministerstva zdravotníctva Slovenskej republiky z 15. augusta 2007 sa pred nástupom do tábora musí dieťa preukázať PREHLÁSENÍM O BEZINFEKČNOSTI a POTVRDENÍM LEKÁRA O ZDRAVOTNOM STAVE (nájdete ich v osobitnej prílohe), v opačnom prípade dieťa do tábora nebude prijaté. 
	Zároveň s týmto usmernením pre rodičov Vám posielame aj vyhlásenie o súhlase so spracovaním osobných údajov (GDPR) a pozvánku na ukončenie tábora. Prosíme Vás  o vyplnenie týchto formulárov a ich odovzdanie pri nástupe dieťaťa do tábora.

DÔLEŽITÉ UPOZORNENIE:
PROSÍME RODIČOV, ABY PRED ODCHODOM DIEŤAŤA NA TÁBOR, PREDOVŠETKÝM U STARŠÍCH ÚČASTNÍKOV, SKONTROLOVALI BATOŽINU DETÍ A DÔRAZNE ICH UPOZONILI, ŽE V TÁBORЕ PLATÍ PRÍSNY ZÁKAZ KONZUMÁCIE ALKOHOLICKÝCH NÁPOJOV A FAJČENIA AKÉHO KOĽVEK DRUHU CIGARIET – KLASICKÝCH AJ ELEKTRONICKÝCH. V PRÍPADE PORUŠENIA TOHTO ZÁKAZU SI ORGANIZÁTORI VYHRADZUJÚ PRÁVO OKAMŽITE VYLÚČIŤ DIEŤA Z POBYTU V TÁBORE A POSLAŤ HO DOMOV! 

Pri nástupe do tábora účastníci musia mať so sebou:
- PREUKAZ POISTENCA
- LEKÁRSKE POTVRDENIE O ZDRAVOTNOM STAVE – podľa  priloženého vzoru
- PREHLÁSENIE RODIČOV O BEZ INFEKČNOSTI PROSTREDIA – podľa priloženého vzoru 
- SÚHLAS SO SPRACOVANÍM  OSOBNÝCH ÚDAJOV  – podľa priloženého vzoru 
- PREHLÁSENIE RODIČOV O ÚČASTI NA ZÁVEREČNOM PROGRAME – podľa priloženého vzoru  
(všetky dokumenty musia byť podpísané lekárom respektíve rodičmi)

Účastníci tábora musia mať zbalené aj nasledujúce veci:
•	Hygienické potreby: uteráky, mydlo, zubnú kefku a pod.;
•	Oblečenie do rôzneho počasia, športové oblečenie a obuv vhodnú na výlety či turistiku v horskom prostredí, tepláky, tenisky, vetrovky, pršiplášť a pod.;
•	Prezuvky, detský vak v prípade výletu;
•	V prípade možnosti stolnotenisové rakety a loptičky, volejbalovú alebo futbalovú loptu, bedminton, šachy a pod.

Prosíme rodičov, aby mobilné telefóny detí nechali doma. V prípade potreby môžu rodičia volať každý deň v čase od 13:00 do 15:00 na tieto telefónne čísla organizátorov: 0908 091 888 (Svjatoslav Dohovič), 0911 046 006 (Xénia Rybáková), 0908 743 844 (Mária Rybáková), 0948 841 100 (Bohdan Dohovič).
Prosíme rodičov, aby pri vydeľovaní vreckového započítali aj sumu 5 EUR na doplatenie vstupného počas celodenného výletu. Predbežne je v tomto roku plánovaná návšteva Staroľubovnianskeho hradu a Chodníka v korunách stromov v Bachledovej doline resp. Pieninského národného parku. 

Zároveň žiadame rodičov, aby deťom nebalili nadmerné množstvo sladkosti, krekrov a podobne. Strava je zabezpečená 6 x denne a ak majú deti veľa zásob, máme problémy s ich konzumáciou.

S veľkou vďakou prijmeme akúkoľvek sponzorskú pomoc – pomôžete našej mládeži. 
Ď A K U J E M E!

V prípade, že chcete využiť na preplatenie účastníckeho poplatku REKREAČNÝ POUKAZ od zamestnávateľa, vyplňte priložené POTVRDENIE PRE RODIČOV a priložte ho k ostatným dokumentom, ktoré bude Vaše dieťa odovzdávať pri nástupe do tábora. Potvrdíme ho a na konci tábora Vám ho odovzdáme. Ak potrebujete k preplateniu rekreačného poukazu faktúru, informujte nás na tel. číslach 0917 489 642 prípadne e-mаilom na tabor.karpaty@gmail.com. Rovnakým spôsobom nás informujte aj v prípade, že sa niektorý z prihlásených účastníkov tábora nemôže zúčastniť. 

S úctou								
Svjatoslav Dohovič
          podpredseda „PLASTU“